title: A Bizottság (EU) 2015/988 végrehajtási rendelete (2015. június 24.) a tej- és tejtermékágazatra vonatkozóan a 2535/2001/EK rendelettel megnyitott vámkontingensek keretében a 2016. január 1-jétől 2016. június 30-ig terjedő alidőszakra megállapított mennyiséghez hozzáadandó mennyiségek meghatározásáról

text:
               25.6.2015

               HU

               Az Európai Unió Hivatalos Lapja

               L 159/53

         A BIZOTTSÁG (EU) 2015/988 VÉGREHAJTÁSI RENDELETE
   (2015. június 24.)
   a tej- és tejtermékágazatra vonatkozóan a 2535/2001/EK rendelettel megnyitott vámkontingensek keretében a 2016. január 1-jétől2016. június 30-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               A 2535/2001/EK bizottsági rendelet (2) éves vámkontingenseket nyitott meg a tej- és tejtermék-ágazati termékek behozatalára vonatkozóan.

               (2)

               A 2015. június 1. és 2015. június 10 között a 2015. július 1-jétől2015. december 31-ig terjedő alidőszakra benyújtott behozataliengedély-kérelmek [egyes kontingensek tekintetében]a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre a 2535/2001/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2016. január 1-jétől2016. június 30-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 24-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2001. december 14-i 2535/2001/EK rendelete a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 341., 2001.12.22., 29. o.).

      MELLÉKLET
      I.A.

                  Tételszám

                  A 2016. január 1-től 2016. június 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg)

                  09.4590

                  34 268 500

                  09.4599

                  5 680 000

                  09.4591

                  2 680 000

                  09.4592

                  9 219 000

                  09.4593

                  2 706 500

                  09.4594

                  10 003 500

                  09.4595

                  6 012 300

                  09.4596

                  9 747 500

            I.F.

         Svájcból származó termékek

                  Tételszám

                  A 2016. január 1-től 2016. június 30-ig tartó alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg)

                  09.4155

                  799 000

            I.I.

         Izlandról származó termékek

                  Tételszám

                  A 2016. január 1-től 2016. június 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg)

                  09.4205

                  175 000

                  09.4206

                  0

            I.K.

         Új-Zélandról származó termékek

                  Tételszám

                  A 2015. október 1-től 2015. december 31-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg)

                  09.4514

                  7 000 000

                  09.4515

                  4 000 000

                  09.4182

                  33 612 000

                  09.4195

                  40 879 000


title: A Bizottság 1278/2014/EU végrehajtási rendelete ( 2014. december 1. ) a 967/2006/EK, a 828/2009/EK, a 891/2009/EK és a 75/2013/EU végrehajtási rendelet módosításáról

text:
               2.12.2014

               HU

               Az Európai Unió Hivatalos Lapja

               L 346/26

         A BIZOTTSÁG 1278/2014/EU VÉGREHAJTÁSI RENDELETE
   (2014. december 1.)
   a 967/2006/EK, a 828/2009/EK, a 891/2009/EK és a 75/2013/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 144. cikke c) pontjára, 144. cikke j) pontjára, 178. cikke b) pontjára, 178. cikke f) pontjára, 178. cikke h) pontjára, 180. cikkére, 182. cikke (4) bekezdésére és 192. cikke (5) bekezdésére,
   mivel:

               (1)

               Az 1308/2013/EU rendelet rendelkezik a cukorkvótarendszer 2017. szeptember 30-ig történő meghosszabbításáról, és módosítja a rendszert. Ezért a cukorágazatra vonatkozó egyes rendeletek kiigazítására van szükség.

               (2)

               Az egyértelműség érdekében módosítani kell a 967/2006/EK bizottsági rendelet (2) 4. cikke (1) bekezdésének a) pontját, hogy az pontosan megfeleljen az 1308/2013/EU rendelet 140. cikke (1) bekezdése b) pontjának, amely kimondja, hogy az ipari cukrot, ipari izoglükózt vagy ipari inulinszirupot a felhasználó részére legkésőbb a következő gazdasági év november 30-ig le kell szállítani.

               (3)

               A 967/2006/EK rendelet meghatározza a vállalkozások által az 1308/2013/EU rendelet 141. cikkének alkalmazásában átvitt mennyiségekre vonatkozóan a tagállamok által a Bizottságnak nyújtandó tájékoztatás határidejét. Tekintettel az említett cikkben meghatározott, a vállalkozások által a tagállamoknak nyújtandó tájékoztatásra vonatkozó új időpontokra, a 967/2006/EK rendelet 17. cikkében meghatározott határidőket ennek megfelelően ki kell igazítani.

               (4)

               A 828/2009/EK bizottsági rendelet (3) szabályokat határoz meg a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozóan a 2014/2015. gazdasági évig. Az említett rendelet 4. cikkének (4) bekezdése felsorolja a behozatali engedély iránti kérelemhez csatolandó dokumentumokat, valamint kimondja, hogy a kiviteli engedélyek helyettesíthetők hiteles másolatokkal. Tekintettel a műszaki fejlődésre, valamint az eljárások egyszerűsítése érdekében bizonyos feltételekkel lehetővé kell tenni a kiviteli engedélyek elektronikus úton történő továbbítását.

               (5)

               Tekintettel arra, hogy az egyes kedvezményes megállapodások keretében való behozatalra vonatkozóan a kontingensmennyiség nincs korlátozva, helyénvaló a kedvezményes cukorra kibocsátott behozatali engedélyekben legfeljebb 5 %-os szokásos tűréshatár megengedésével megkönnyíteni a vámeljárásokat.

               (6)

               Az 1006/2011/EU bizottsági rendelet (4) a cukorra alkalmazandó egyes KN-kódok megváltoztatásával módosította a 2658/87/EGK tanácsi rendeletet (5). A 828/2009/EK rendelet és a 891/2009/EK bizottsági rendelet (6) hatálya alá tartozó termékekhez már lettek új kódok rendelve, és azokat a tagállamok vámhatóságai már a gyakorlatban alkalmazzák. Ezért helyénvaló a szóban forgó rendeletekben említett KN-kódokat technikailag kiigazítani.

               (7)

               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásában egyaránt elektronikus úton történjék. Megállapítható, hogy a 828/2009/EK rendeletben előírt bejelentési kötelezettség a 792/2009/EK bizottsági rendeletnek (7) megfelelően teljesíthető az említett rendszer használata révén.

               (8)

               Tekintettel az akkori piaci feltételekre és előrejelzésekre, a 75/2013/EU bizottsági végrehajtási rendelet (8) arról rendelkezett, hogy egyes cukorágazati termékekre a 2014/2015. gazdasági év végéig nem alkalmazandó kiegészítő behozatali vám. Tekintettel a cukorkvótarendszer meghosszabbítására és arra, hogy a piaci előrejelzések a kvótarendszer megszűnéséig nem mutatnak lényeges változásokat, a szóban forgó cukorágazati termékekre 2017. szeptember 30-ig továbbra sem indokolt kiegészítő behozatali vámot alkalmazni.

               (9)

               A 967/2006/EK, a 828/2009/EK, a 891/2009/EK rendeletet és a 75/2013/EU végrehajtási rendeletet ezért ennek megfelelően módosítani kell.

               (10)

               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,

         ELFOGADTA EZT A RENDELETET:
   1. cikk
   A 967/2006/EK rendelet módosítása
   A 967/2006/EK rendelet a következőképpen módosul:

               1.

               A 4. cikkben az (1) bekezdés a) pontja helyébe a következő szöveg lép:

                           „a)

                           a következő gazdasági év november 30-a előtt a mellékletben említett termékek gyártásában való felhasználás céljából feldolgozóhoz kerültek;”

                     ;

               2.

               A 17. cikk a) és b) pontja helyébe az alábbi szöveg lép:

                           „a)

                           legkésőbb szeptember 15-ig a folyó gazdasági évről a következő gazdasági évre átvitelre szánt répacukor, inulinszirup és nádcukor mennyisége;”

                     .

         2. cikk
   A 828/2009/EK rendelet módosítása
   A 828/2009/EK rendelet a következőképpen módosul:

               1.

               A 4. cikk a következőképpen módosul:

                           a)

                           a (4) bekezdés a következő albekezdéssel egészül ki:
                           „A behozatali engedély iránti kérelmek alátámasztásához az eredeti okiratok helyett az első albekezdés b) pontjában említett kiviteli engedélyek, illetve a második albekezdésben említett hiteles másolatok elektronikus vagy telefax másolata is benyújtható, feltéve, hogy az eredeti okiratokat a kérelmező benyújtotta a behozatali engedély vámkezelésének helye szerinti tagállam illetékes hatóságaihoz azon áruk vámkezelését megelőzően, amelyekre behozatali engedély kiállítása történt az elektronikus vagy telefax másolat alapján.”;

                           b)

                           a (6) bekezdésben a „dokumentum” kifejezés helyébe az „eredeti, elektronikus vagy telefax dokumentum” kifejezés lép;

                           c)

                           a cikk a következő (7) bekezdéssel egészül ki:
                           „(7)   A 376/2008/EK rendelet 48. cikkének (1) és (4) bekezdése nem alkalmazandó abban az esetben, ha az e rendelet alapján behozott cukor mennyisége legfeljebb 5 %-kal haladja meg a behozatali engedélyben feltüntetett mennyiséget. Úgy kell tekinteni, hogy a többletmennyiség a szóban forgó engedéllyel került behozatalra”;

               2.

               A 8. cikk a következőképpen módosul:

                           a)

                           az első bekezdésben a „1701 11 10” KN-kód helyébe a „1701 13 10, 1701 14 10” kód lép;

                           b)

                           a második bekezdésben a „1701 11 90” KN-kód helyébe a „1701 13 90, 1701 14 90” kód lép.

               3.

               A 9. cikk (6) bekezdése helyébe az alábbi szöveg lép:
               „(6)   Az e rendeletben említett értesítéseket a 792/2009/EK bizottsági rendelettel (9) összhangban kell megküldeni..
         3. cikk
   A 891/2009/EK rendelet módosítása
   A 891/2009/EK rendelet a következőképpen módosul:

               1.

               A 13. cikk (1) bekezdésében a „1701 11 90” KN-kód helyébe a „1701 13 90, 1701 14 90” kód lép.

               2.

               Az I. melléklet I. részében a „1701 11 10” KN-kód helyébe a „1701 13 10 és 1701 14 10” kód lép.

         4. cikk
   A 75/2013/EU végrehajtási rendelet módosítása
   A 75/2013/EU rendelet 1. cikkében a „2015. szeptember 30.” dátum helyébe a „2017. szeptember 30.” dátum lép.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 1-jén.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság 2006. június 29-i 967/2006/EK rendelete a kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról (HL L 176., 2006.6.30., 22. o.).

      (3)  A Bizottság 2009. szeptember 10-i 828/2009/EK rendelete a 2009/2010–2014/2015. gazdasági évekre a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról (HL L 240., 2009.9.11., 14. o.).

      (4)  A Bizottság 2011. szeptember 27-i 1006/2011/EU rendelete a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 282., 2011.10.28., 1. o.).

      (5)  A Tanács 1987. július 23-i 2658/87/EGK rendelete a vám- és statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

      (6)  A Bizottság 2009. szeptember 25-i 891/2009/EK rendelete a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).

      (7)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).

      (8)  A Bizottság 2013. január 25-i 75/2013/EU végrehajtási rendelete a 951/2006/EK rendelettől a cukorágazat egyes termékeire vonatkozó reprezentatív árak és kiegészítő behozatali vámok alkalmazása tekintetében való eltérésről és a cukorágazat egyes termékeire a 2012/2013. gazdasági évben alkalmazandó irányadó árak és kiegészítő importvámok megállapításáról szóló 892/2012/EU végrehajtási rendelet hatályon kívül helyezéséről (HL L 26., 2013.1.26., 19. o.).

      (9)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).”


title: A Bizottság 1010/2011/EU végrehajtási rendelete ( 2011. október 12. ) a kvótán kívüli cukorra és izoglükózra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, a kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről

text:
               13.10.2011

               HU

               Az Európai Unió Hivatalos Lapja

               L 268/14

         A BIZOTTSÁG 1010/2011/EU VÉGREHAJTÁSI RENDELETE
   (2011. október 12.)
   a kvótán kívüli cukorra és izoglükózra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, a kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 7e. cikkére, összefüggésben 9. cikke (1) bekezdésével,
   mivel:

               (1)

               Az 1234/2007/EK rendelet 61. cikke első albekezdésének d) pontja szerint azt a cukormennyiséget, amelyet a rendelet 56. cikkében említett kvótán felül állítottak elő, csak a Bizottság által megállapított mennyiségi korlátozáson belül lehet exportálni.

               (2)

               A kvótán felül előállított cukor és izoglükóz kivitelére a 2011/2012. gazdasági év végéig alkalmazandó mennyiségi korlátozás megállapításáról szóló, 2011. április 15-i 372/2011/EU bizottsági végrehajtási rendelet (3) megállapítja a fent említett korlátozásokat. Mivel e rendelet csak 2012. január 1-jétől alkalmazandó, a kvótán felül előállított cukor és izoglükóz kivitelére a 2009/2010. gazdasági év végéig alkalmazandó mennyiségi korlátozás is csak ettől az időponttól kezdve áll rendelkezésre.

               (3)

               A 2011/2012. gazdasági évre ezért a 2011. október 3. és 2011. október 7. között kérelmezett mennyiségek esetében nullaszázalékos elfogadási arányt kell megállapítani, és a cukorra és izoglükózra vonatkozó kiviteliengedély-kérelmek benyújtását fel kell függeszteni. A 2011/2012. gazdasági év tekintetében a 2011. október 10-én, 11-én, 12-én, 13-án és 14-én benyújtott, cukorra és izoglükózra vonatkozó valamennyi kiviteliengedély-kérelmet ennek megfelelően helyénvaló elutasítani,

         ELFOGADTA EZT A RENDELETET:
   1. cikk
   (1)   A 2011/2012. gazdasági év tekintetében a kvótán kívüli cukorra és izoglukózra vonatkozó kiviteli engedélyeket a 2011. október 3. és 2011. október 7. között benyújtott kérelmekben szereplő mennyiségekhez képest 0 %-os elfogadási aránnyal módosított mennyiségekre kell kibocsátani.
   (2)   A 2011/2012. gazdasági év tekintetében a 2011. október 10-én, 11-én, 12-én, 13-án és 14-én benyújtott, kvótán kívüli cukorra és izoglükózra vonatkozó kiviteliengedély-kérelmeket el kell utasítani.
   (3)   A 2011/2012. gazdasági év tekintetében a kvótán kívüli cukorra és izoglükózra vonatkozó kiviteliengedély-kérelmek benyújtását a 2011. október 17-től2011. december 31-ig terjedő időszakra fel kell függeszteni.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 12-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 102., 2011.4.16., 8. o.


title: A Bizottság 695/2011/EU végrehajtási rendelete ( 2011. július 19. ) a 616/2007/EK rendelettel megnyitott, baromfihúsra vonatkozó vámkontingensek keretében 2011. július első hét napján benyújtott kérelmekre vonatkozó behozatali engedélyek kibocsátásáról és behozatali jogok odaítéléséről

text:
               20.7.2011

               HU

               Az Európai Unió Hivatalos Lapja

               L 189/7

         A BIZOTTSÁG 695/2011/EU VÉGREHAJTÁSI RENDELETE
   (2011. július 19.)
   a 616/2007/EK rendelettel megnyitott, baromfihúsra vonatkozó vámkontingensek keretében 2011. július első hét napján benyújtott kérelmekre vonatkozó behozatali engedélyek kibocsátásáról és behozatali jogok odaítéléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               A 616/2007/EK bizottsági rendelet (3) vámkontingenseket nyitott meg a Brazíliából, Thaiföldről és más harmadik országokból származó baromfihús-ágazati termékek behozatalára vonatkozóan.

               (2)

               Az 1., 2., 4., 6., 7. és 8. csoport esetében a 2011. október 1-jétőldecember 31-ig terjedő alidőszakra vonatkozóan 2011. július első hét napján benyújtott behozataliengedély-kérelmek egyes kontingensek tekintetében a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki.

               (3)

               Az 5. csoport esetében a 2011. október 1-jétőldecember 31-ig terjedő alidőszakra vonatkozóan 2011. július első hét napján benyújtott, behozatali jog iránti kérelmek a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali jogok milyen mennyiségekre ítélhetők oda,

         ELFOGADTA EZT A RENDELETET:
   1. cikk
   (1)   A 616/2007/EK rendelet alapján az 1., 2., 4., 6., 7. és 8. csoport vonatkozásában a 2011. október 1-jétőldecember 31-ig terjedő alidőszakra benyújtott behozataliengedély-kérelmekre az e rendelet mellékletében szereplő odaítélési együtthatókat kell alkalmazni.
   (2)   A 616/2007/EK rendelet alapján az 5. csoport vonatkozásában a 2011. október 1-jétőldecember 31-ig terjedő alidőszakra benyújtott, behozatali jog iránti kérelmekre az e rendelet mellékletében szereplő odaítélési együtthatókat kell alkalmazni.
   2. cikk
   Ez a rendelet 2011. július 20-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 19-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 142., 2007.6.5., 3. o.

      MELLÉKLET

                  Csoport száma

                  Tételszám

                  A 2011.10.1-jétől2011.12.31-ig tartó alidőszakra benyújtott behozataliengedély-kérelmekre alkalmazandó odaítélési együttható
                  (%)

                  1

                  09.4211

                  0,555327

                  6

                  09.4216

                  0,671918

                  Csoport száma

                  Tételszám

                  A 2011.10.1-jétől2011.12.31-ig tartó alidőszakra benyújtott, behozatali jog iránti kérelmekre alkalmazandó odaítélési együttható
                  (%)

                  5

                  09.4215

                  1,377411


title: A Bizottság 977/2012/EU végrehajtási rendelete ( 2012. október 23. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               24.10.2012

               HU

               Az Európai Unió Hivatalos Lapja

               L 294/5

         A BIZOTTSÁG 977/2012/EU VÉGREHAJTÁSI RENDELETE
   (2012. október 23.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 23-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  32,3

                  MA

                  58,6

                  MK

                  36,4

                  ZZ

                  42,4

                  0707 00 05

                  MK

                  30,8

                  TR

                  122,6

                  ZZ

                  76,7

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  87,6

                  CL

                  85,7

                  TR

                  86,6

                  ZA

                  88,2

                  ZZ

                  87,0

                  0806 10 10

                  BR

                  282,8

                  MK

                  80,9

                  TR

                  142,2

                  ZZ

                  168,6

                  0808 10 80

                  AR

                  216,2

                  CL

                  133,2

                  MK

                  29,8

                  NZ

                  141,2

                  ZA

                  142,9

                  ZZ

                  132,7

                  0808 30 90

                  CN

                  58,8

                  TR

                  112,5

                  ZZ

                  85,7

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Tanács 871/2013/EU végrehajtási rendelete ( 2013. szeptember 2. ) az 511/2010/EU végrehajtási rendelettel a Kínai Népköztársaságból származó, legalább 99,95 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal behozatalára kivetett végleges dömpingellenes vámnak a Kínai Népköztársaságból származó, legalább 97 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal behozatalára történő kiterjesztéséről

text:
               12.9.2013

               HU

               Az Európai Unió Hivatalos Lapja

               L 243/2

         A TANÁCS 871/2013/EU VÉGREHAJTÁSI RENDELETE
   (2013. szeptember 2.)
   az 511/2010/EU végrehajtási rendelettel a Kínai Népköztársaságból származó, legalább 99,95 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal behozatalára kivetett végleges dömpingellenes vámnak a Kínai Népköztársaságból származó, legalább 97 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal behozatalára történő kiterjesztéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 13. cikkére,
   tekintettel az Európai Bizottság által a tanácsadó bizottsággal folytatott konzultációt követően benyújtott javaslatra,
   mivel:
   1.   AZ ELJÁRÁS

   1.1.   Meglévő intézkedések

               (1)

               Az Európai Bizottság (a továbbiakban: Bizottság) 2009 decemberében az 1247/2009/EU rendelettel (2) (a továbbiakban: az ideiglenes dömpingellenes rendelet) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó, legfeljebb 99,95 tömegszázalék molibdént tartalmazó, 1,35 mm-t meghaladó, de legfeljebb 4,0 mm maximális keresztmetszetű molibdénhuzal behozatalára.

               (2)

               A Tanács 2010 júniusában az 511/2010/EU végrehajtási rendelettel (3) 64,3 %-os végleges dömpingellenes vámot vetett ki az azonos behozatalokra. A továbbiakban ezen intézkedések elnevezése „hatályban lévő intézkedések”, az intézkedéseket eredményező vizsgálaté pedig „eredeti vizsgálat”.

               (3)

               2012 januárjában a Tanács az alaprendelet 13. cikke szerinti, a kijátszások feltárására indított vizsgálatot követően a 14/2012/EU végrehajtási rendelettel (4) kiterjesztette a hatályban lévő intézkedéseket a Malajziából szállított – akár Malajziából származóként, akár nem ilyenként bejelentett – érintett termék behozatalaira.

         1.2.   Kérelem

               (4)

               2012 novemberében a Bizottsághoz az alaprendelet 13. cikkének (3) bekezdése és 14. cikkének (5) bekezdése alapján kérelmet nyújtottak be, mely a Kínai Népköztársaságból származó egyes molibdénhuzalok behozatalát illetően bevezetett dömpingellenes intézkedéseknek a Kínai Népköztársaságból származó egyes, enyhén módosított, legalább 97, de legfeljebb 99,95 tömegszázalék molibdént tartalmazó molibdénhuzalok behozatala révén történő esetleges kijátszásának kivizsgálására, valamint e behozatalok nyilvántartásba vételének elrendelésére irányult.

               (5)

               A kérelmet egy uniós molibdénhuzal-gyártó, a Plansee SE (a továbbiakban: Plansee) nyújtotta be, amely részt vett az eredeti vizsgálatban.

               (6)

               A kérelem elegendő meggyőző bizonyítékot tartalmaz arra vonatkozóan, hogy a Kínai Népköztársaságból származó egyes molibdénhuzalok behozatalára elrendelt dömpingellenes intézkedéseket a Kínai Népköztársaságból származó egyes, enyhén módosított, legalább 97, de legfeljebb 99,95 tömegszázalék molibdént tartalmazó molibdénhuzalok behozatala révén kijátsszák.

         1.3.   A vizsgálat megindítása

               (7)

               Miután a tanácsadó bizottsággal való konzultációt követően megállapítást nyert, hogy elegendő meggyőző bizonyíték áll rendelkezésre a vizsgálatnak az alaprendelet 13. cikkének (3) bekezdése és 14. cikkének (5) bekezdése szerinti megindításához, a Bizottság az 1236/2012/EU rendelettel (5) (a továbbiakban: a vizsgálatot megindító rendelet) vizsgálatot indított a Kínai Népköztársaságból származó egyes molibdénhuzalok behozatalára elrendelt dömpingellenes intézkedések esetleges kijátszásáról, és a vámhatóságokat arra utasította, hogy 2012. december 21-től visszamenőleg vegyék nyilvántartásba a Kínai Népköztársaságból származó, jelenleg az ex 8102 96 00 KN-kód (TARIC-kód: 8102960030) alá tartozó, legalább 97, de legfeljebb 99,95 tömegszázalék molibdént tartalmazó és 1,35 mm-t meghaladó, de legfeljebb 4,0 mm maximális keresztmetszetű molibdénhuzalok Unióba irányuló behozatalát.

         1.4.   Az érintett termék és vizsgált termék

               (8)

               Az érintett termék az eredeti vizsgálatban meghatározott termék, azaz a jelenleg az ex 8102 96 00 KN-kód alá tartozó, a Kínai Népköztársaságból származó, legalább 99,95 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal (a továbbiakban: tiszta molibdén).

               (9)

               A vizsgált termék, nevezetesen a kijátszásban állítólag érintett termék megegyezik a (7) preambulumbekezdésben meghatározott, azaz a Kínai Népköztársaságból származó, legalább 97, de legfeljebb 99,95 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű termékkel.

         1.5.   A vizsgálat és a vizsgálatban érintett érdekelt felek

               (10)

               A Bizottság hivatalosan értesítette a kínai hatóságokat a vizsgálat megindításáról, és kérdőíveket küldött a kínai exportáló gyártók és az érintettként ismert uniós importőrök részére. Az érdekelt felek lehetőséget kaptak arra, hogy írásban ismertessék álláspontjukat, és a vizsgálatot megindító rendeletben megállapított határidőn belül meghallgatást kérjenek. Minden felet tájékoztattak arról, hogy az együttműködés hiánya az alaprendelet 18. cikkének alkalmazását vonhatja maga után, valamint azt, hogy a vizsgálat megállapításait a rendelkezésre álló tényekre alapozzák.

               (11)

               Két exportáló gyártó adott választ a bizottsági kérdőívre. E vállalatok egyike, amelyik az eredeti vizsgálatban is együttműködött, a vizsgált termék valódi exportáló gyártója. A másik vállalat pedig nem tett bejelentést a vizsgált termék értékesítéséről. Ennélfogva beadványát a Bizottság figyelmen kívül hagyta.

               (12)

               Négy importőr adott választ a bizottsági kérdőívre. Egyikük nem tett bejelentést a vizsgált termék behozatalára vonatkozóan, de kiderült, hogy használ molibdénhuzalt.

               (13)

               A Bizottság helyszíni vizsgálatot folytatott a kínai együttműködő exportáló gyártó alábbi két telephelyén:

                           —

                           Jinduicheng Molybdenum Co., Ltd., No88, Jinye 1st Road, Hi-Tech Industry Developing Zone, Xi’an, Shaanxi Province, Kína (a továbbiakban: JDC);

                           —

                           Jinduicheng GuangMing Co., Ltd., No104 Mihe Road, Zhoucun District, Zibo City, Kína.

                     valamint a következő uniós importőr telephelyén:

                           —

                           GTV Verschleißschutz GmbH, Vor der Neuwiese 7, D-57629 Luckenbach, Németország (a továbbiakban: GTV).

               (14)

               A másik három importőrnél a Bizottság nem tett látogatást, de beadványaikat a vizsgálat során tüzetesen áttanulmányozta.

         1.6.   Vizsgálati és beszámolási időszak

               (15)

               A kereskedelem szerkezetében állítólag bekövetkezett változás kivizsgálására a vizsgálati időszakban, 2008. január 1. és 2012. szeptember 30. között került sor. A 2011. október 1. és 2012. szeptember 30. közötti beszámolási időszak annak kivizsgálására szolgált, hogy a vizsgált termék behozatala a meglévő intézkedésekhez és a dömping kialakulásához vezető vizsgálat során megállapított, kárt nem okozó árnál alacsonyabb árakon történt-e.

         2.   A VIZSGÁLAT EREDMÉNYEI

   2.1.   Általános megfontolások

               (16)

               Az alaprendelet 13. cikkének (1) bekezdése értelmében a lehetséges kijátszások gyakorlatának megállapítása érdekében vizsgálták azt, hogy:

                           1.

                           megváltozott-e a kereskedelem szerkezete Kína és az Unió között;

                           2.

                           ez a változás olyan gyakorlatból, eljárásból vagy munkából eredt-e, melynek a vám kivetésén kívül nem volt elfogadható, elégséges oka vagy gazdasági indoka;

                           3.

                           volt-e bizonyíték a kárra vagy arra, hogy a vám javító hatásait gyengítették a vizsgált termék árai és/vagy mennyiségei; és

                           4.

                           volt-e bizonyíték – adott esetben az alaprendelet 2. cikkének rendelkezései értelmében – a dömpingre a hasonló termékre előzőleg megállapított rendes értékhez viszonyítva.

         2.2.   Kis mértékű módosítás és alapvető tulajdonságok

               (17)

               A vizsgálatból kiderült, hogy a vizsgált termék molibdénből (99,6 % és 99,7 % között) és általában lantánból (0,25 % és 0,35 % között) készült huzal. Ez az ötvözet egyéb kémiai elemeket is tartalmaz, és molibdénként vagy „MoLa” vagy „ML”-ként ismert. Az érintett termék és a vizsgált termék is a 8102 96 00 KN-kód alá tartozik. Mint az az alábbi ismertetésből is kitűnik, a vizsgálat a kis százalékarányú lantánnak elegyítéskor a tiszta molibdénhez történő hozzáadásán kívül nem tárt fel különbséget a vizsgált termék és az érintett termék gyártási folyamatában. Ezenkívül az együttműködő exportáló gyártó megerősítette, hogy a vizsgált termék előállítási költsége hasonló az érintett termék költségeihez. Eszerint az exportáló gyártó számára a hatályban lévő intézkedések megkerülésén kívül nem származik gazdasági előny a vizsgált termék előállításából. Ezenkívül arra is fény derült, hogy az érintett termék felhasználói az ideiglenes intézkedések átültetését követően váltottak a vizsgált termékre, ami arra utal, hogy a felhasználók nem észlelik az érintett termék és a vizsgált termék közötti különbséget.

               (18)

               Az ideiglenes dömpingellenes rendelet (15) preambulumbekezdésében foglaltak alapján az érintett terméket elsősorban bevonatként használják gépjárműalkatrészek (pl. sebességváltómű), repülőgép-alkatrészek vagy elektromos csatlakozások gyártása során. A leggyakrabban forgalmazott, láng- vagy ívszóráshoz használt érintett termék átmérője 2,31 mm és 3,17 mm.

               (19)

               Három érdekelt fél állította, hogy a vizsgált termék és az érintett termék különböző alapvető tulajdonságokkal rendelkezik. Közülük két fél kérelmezett közös meghallgatást a GTV, JDC és Plansee vállalatok képviselőivel, amelyre 2013 áprilisában egy meghallgató tisztviselő elnökletével került sor. Mint az alábbiakból is kitűnik, a meghallgatás során a hangsúlyt az érintett termék és a vizsgált termék közötti állítólagos technikai különbségekre, valamint az utóbbinak az uniós piacra történő behozatalára vonatkozó gazdasági indokára helyezték.

               (20)

               A GTV és a JDC a meghallgatás során és írásban is azzal érvelt, hogy a vizsgált termék olyan eltérő alapvető fizikai tulajdonságokkal rendelkezik, amelyek jelentősen különböznek az érintett terméktől. Részletesen felsorolták, hogy a vizsgált termék alakíthatósága, nevezetesen az anyag abbéli képessége, hogy húzóerő hatására hosszanti irányban szakadás nélkül a keresztmetszet csökkenése mellett meddig húzható, nyújthatósági paraméterei és bevonatának jellemzői az érintett termékhez viszonyítva sokkal jobbak.

               (21)

               A két fél ezen állítás védelmében számos cikket és tanulmányt is benyújtott, amelyek azt szándékoztak bemutatni, hogy a molibdén és lantán ötvözeteként olyan termék jön létre, amely az érintett terméknél jobban nyúlik, és nagyobb ellenállással rendelkezik a ridegtörésre. E felek azt is állították, hogy a Plansee honlapján közzétett információk bizonyítékul szolgálnak arra vonatkozóan, hogy a vizsgált termék jobb tulajdonságokkal rendelkezik, mint az érintett termék.

               (22)

               Tekintve a termék jellemzőit, annak értékelése érdekében, hogy a vizsgált termék és az érintett termék különböző alapvető tulajdonságokkal rendelkezik-e, a Plansee javasolta, hogy bízzanak meg egy független intézetet az érintett termék és a vizsgált termék összehasonlításával.

               (23)

               A meghallgatást követően a fenti kérelmet a vizsgálat során összegyűjtött bizonyítékok, különösen az importőrök által az exportáló gyártónak küldött megrendelések, az exportáló gyártó által a gyártási folyamatáról nyújtott magyarázatok, a minőségi tanúsítványokon feltüntetett kémiai tartalom, nyújthatósági és szakíthatósági jellemzők, az exportáló gyártó által kibocsátott kereskedelmi számlák, valamint a fogyasztóknak elküldött, a vizsgált terméknek az érintett termékhez képest javított jellemzőihez kapcsolódó bármely kereskedelmi információ hiánya alapján értékelték. Valamennyi információ megerősítette, hogy a fogyasztók nem keresték a jobb tulajdonságokat és azokat a vizsgált termék gyártója nem is biztosította. Ezért a Bizottság arra következtetett, hogy nincs szükség szakértői véleményre. Következésképp e kérelmet a Bizottság elutasította.

               (24)

               E tekintetben a vizsgálat megerősítette, hogy a fenti (20) preambulumbekezdésben említett jobb tulajdonságok a lantántartalomtól és attól függenek, hogy optimalizált gyártási folyamatokat alkalmaznak-e. Az együttműködő exportáló gyártó azonban nem bizonyította, hogy az Unióba exportált vizsgált termékre vonatkozóan optimalizált gyártási folyamatokat alkalmazott volna a vizsgálati időszakban. A Bizottság az állítást megalapozatlannak nyilvánította és ezért elutasította.

               (25)

               Egy fél azt állította, hogy a vizsgált terméknek javultak a bevonati jellemzői. Az érdekelt fél azonban nem nyújtott be elegendő bizonyítékot ezen állítás alátámasztására. A Bizottság az állítást megalapozatlannak nyilvánította és ezért elutasította.

               (26)

               Két érdekelt fél szerint a vizsgált termék tekintetében javult a törési keménység. Ez azt jelenti, hogy a huzal – amikor nincs összetekerve – egy szórógépen belül sohasem törik el. A Bizottság arra kérte a feleket, hogy nyújtsanak be igazoló dokumentumokat, ezt azonban nem sikerült teljesíteniük. Igazoló dokumentumok hiányában a Bizottság ezt az állítást figyelmen kívül hagyta.

               (27)

               A fentiek fényében megállapítást nyert, hogy a vizsgált termék nem rendelkezik az érintett terméktől eltérő tulajdonságokkal.

               (28)

               Ezen túlmenően az ellenőrző látogatások során összegyűjtött bizonyítékokból kiderül, hogy a felhasználók/importőrök megrendelésük leadásakor nem kérték kifejezetten a fenti (20) preambulumbekezdésben részletezett jobb fizikai tulajdonságokkal rendelkező terméket. Egyikőjük sem kérte a speciális lantántartalmat, de a legalább 99 %-os tiszta molibdént igen. Csupán egy fogyasztó kérte a nyújthatósági és szakíthatósági paraméterekre vonatkozó speciális fizikai tulajdonságokat. Ebben az esetben az exportáló gyártó megvizsgálta ezeket a paramétereket, és e fogyasztók rendelkezésére bocsátotta a minőségi tanúsítványokat. Mivel e tanúsítványokat az érintett termékre vonatkozóan is megadták, lehetőség nyílt a két termék összehasonlítására e paraméterek tekintetében. Az összehasonlításból kiderült, hogy mindkét termék esetében azonosak voltak a nyújthatósági és szakíthatósági követelmények.

               (29)

               Ezenkívül a vizsgálat arra is rámutatott, hogy az exportáló gyártó nem tájékoztatta a piacot vagy fogyasztóit a vizsgált terméknek az érintett termékkel szembeni állítólagos előnyeiről, és nem hozta forgalomba a kissé módosított MoLa-huzalokat új vagy más termékként.

               (30)

               A Plansee által 1996 januárjában bejegyzett szabadalom alapján az egyik fél azt állította, hogy az érintett termék és a vizsgált termék különbözik egymástól. Ezen állítás elemzése azt mutatta, hogy a szabadalom nem érinti a vizsgált terméket, de a molibdénötvözet lámpákhoz használt fővezetékként, elektroncsőként és hasonló alkotóelemként történő felhasználását igen. Ezen túlmenően e terméktípus átmérői kisebbek a vizsgált termékre vonatkozóan meghatározott átmérőknél. Ezenfelül a fenti (24) preambulumbekezdésben foglaltaknak megfelelően a MoLa-nak az érintett termékhez képest állítólag jobb tulajdonságai attól függnek, hogy alkalmazzák-e az optimalizált gyártási folyamatot. Az állítást ezért a Bizottság elutasította.

               (31)

               Ezért megállapítást nyert, hogy a fogyasztó szempontjából az érintett termék és a vizsgált termék nagyon hasonló.

               (32)

               Az egyik fél szerint a Plansee honlapján közzétett kereskedelmi ajánlatokból az derül ki, hogy a vizsgált terméket nem csak a termikus szórás területén, hanem egyéb területeken (pl. lámpaalkatrészek, drótvágás ágazata) is kínálták. A Plansee azonban hozzátette, hogy a honlapján közzétett kereskedelmi információk között szerepelnek azok az átmérők, amilyen méretben gyártani tudnak. Ezenfelül a vizsgálatból kitűnt, hogy a Plansee értékesítései egyéb területeken nagyon korlátozottak (mennyiség tekintetében kevesebb, mint 2 % az érintett termék értékesítéseivel összehasonlítva), és optimalizált gyártási folyamatot alkalmaztak. Ezt az állítást ezért a Bizottság elutasította.

               (33)

               Az egyik fél állítása szerint a Plansee már az eredeti vizsgálat megindítását eredményező panasz benyújtásakor gyártotta a vizsgált terméket, és mivel a Plansee úgy véli, hogy a vizsgált termék és az érintett termék azonos alapvető tulajdonságokkal rendelkezik, úgy be kellett volna azt vonni az eredeti vizsgálat hatálya alá. A fenti (32) preambulumbekezdésben foglaltaknak megfelelően azonban a vizsgálat megerősítette, hogy ez a bizonyos MoLa-huzal eltér a vizsgált terméktől. A termék átmérői rendszerint 1 mm alattiak, és azt elsősorban a világítás ágazatában használják. Ezenfelül a lenti 1. táblázatban említetteknek megfelelően a vizsgált termék behozatala csak az ideiglenes intézkedéseknek az érintett termékre vonatkozó elrendelését követően kezdődött meg. Ezért mivel nem került sor a vizsgált terméknek az eredeti vizsgálat vizsgálati időszakában történő behozatalára, nem volt indokolt e terméket felvenni a termékkörbe. A Bizottság az állítást megalapozatlannak nyilvánította és ezért elutasította.

               (34)

               Egy érdekelt fél állította, hogy a 99,95 %-ról 97 %-ra történő kiterjesztés lefedne mindenféle molibdénötvözetet, és így e termékek nem állnak majd rendelkezésre az uniós piacon (például az újrahuzalozás piacán). Először is e fél nem szolgáltatott bizonyítékot ezen állítás alátámasztására. Másodszor a vizsgálatból kiderült, hogy csak egy exportáló gyártó exportált MoLa-terméket az Unióba a vizsgálati időszakban, egyéb olyan ötvözetet nem, amelyre kiterjedne a vizsgált termék meghatározása. Harmadszor a vizsgálatból az is megtudható, hogy az újrahuzalozás és a molibdénötvözetek uniós piaca rendkívül korlátozott. Végül az intézkedések kiterjesztése nem fogja kizárni a vizsgált termék behozatalát. Az állítást ezért a Bizottság elutasította.

               (35)

               Ami azt a kérdést illeti, hogy a (19) preambulumbekezdésben említett módosítás megváltoztatta-e az érintett termék alapvető tulajdonságait, úgy az együttműködő felek által nyújtott és a (24)–(34) preambulumbekezdésben elemzett tájékoztatásból kitűnik, hogy a vizsgált termék ugyanazokkal az alapvető fizikai tulajdonságokkal rendelkezik, mint az érintett termék, és ugyanazon célra használják fel őket.

               (36)

               Következésképp a Bizottság megállapította, hogy nincsenek releváns különbségek a vizsgált termék és az érintett termék fizikai tulajdonságai között. Ezért megállapítást nyert, hogy a vizsgált termék az alaprendelet 1. cikkének (4) bekezdése értelmében hasonló terméknek minősül.

               (37)

               Ezért meg kell állapítani, hogy a vizsgált termék az érintett termékhez képest csak kissé módosított, és behozatalának nincs egyéb gazdasági indoka, mint a hatályos dömpingellenes vámok kijátszása.

         2.3.   A kereskedelem szerkezetének megváltozása

   2.3.1.   A molibdénhuzalok behozatala az Unióba

               (38)

               Az uniós behozatalokkal kapcsolatos információkat nem lehetett közvetlenül az Eurostat-adatokból megszerezni, mivel a KN-kód, amely alá a vizsgált terméket bejelentették, a vizsgált terméken kívül egyéb termékeket is magában foglal. Ezért a vizsgált termékre vonatkozó konkrét behozatali statisztikák hiányában az Eurostat-adatokat a kérelemben javasolt módszernek megfelelően igazították ki. Ennek megfelelően a vizsgált termék Unióba történő behozatalának mennyiségét az érintett termék teljes uniós gyártása által kiigazított uniós molibdénhuzal-fogyasztásra vonatkozó becslés alapján állapították meg. E módszert megbízhatónak találták a vizsgált termékre vonatkozó adatszerzés tekintetében.

               (39)

               A (11) preambulumbekezdésben említetteknek megfelelően csak egy kínai exportáló gyártó működött együtt a vizsgálat során. A szóban forgó exportáló gyártó által nyújtott információknak az előző preambulumbekezdésben említett kiigazított Eurostat-adatokkal való összehasonlítása alapján azonban megállapítást nyert, hogy e vállalat képviselte a vizsgált terméknek a vizsgálati időszakban történő teljes uniós behozatalának többségét, és ezért reprezentatívnak tekintették a molibdénhuzalok teljes uniós behozatalát illetően.

               (40)

               Amint az a lenti táblázatban is látható, az érintett termék Unióba történő behozatala teljesen megszűnt a végleges intézkedések 2010. júniusi elrendelését követően, és azt azonnal felváltotta a vizsgált termék behozatala.

                  1.   táblázat

                  A Kínából származó érintett termék és vizsgált termék behozatalának alakulása

                           Az EU-ba irányuló behozatal

                           2008

                           2009

                           2010. január 1. (7) – 2010. június 16.

                           2010. június 17. (8) – 2010. december 31.

                           2010

                           2011

                           Beszámolási időszak (9)

                           Összes behozatal – tonna (indexált) (6)

                           100

                           31

                           10

                           17

                           27

                           128

                           99

                           Összes behozatal (%)

                           100

                           100

                           100

                           100

                           100

                           100

                           100

                           Érintett termék (%)

                           100

                           100

                           20

                           0

                           7

                           0

                           0

                           Vizsgált termék (%)

                           0

                           0

                           80

                           100

                           93

                           100

                           100

                                          Forrás:

                                       JDC-beadvány

               (41)

               A vizsgálat megerősítette, hogy az ideiglenes vám elrendelését követően vizsgált terméket vásároló felek az érintett terméket vásárolták meg az intézkedések elrendelését megelőzően. E felek a beszámolási időszakban a vizsgált termék teljes mennyiségének 99,8 %-át vásárolták meg.

               (42)

               Két érdekelt fél szerint már 2007-ben megkezdték a vizsgált termék fejlesztésére irányuló projektet Kínában és ezért a vizsgált termék kivitele nem kapcsolódott az intézkedéseknek az érintett termékre vonatkozó elrendeléséhez. A vizsgálat azonban nem erősítette meg, hogy szükség van-e ilyen projektre. Összesen egy e-mailt, egy telefonkonferenciáról készült jegyzőkönyvet és egy, a vizsgált termék mintájának kiviteléről szóló dokumentumot bocsátottak rendelkezésre további elemzés céljából. E projekt eredményeként továbbá nem került sor a vizsgált terméknek az ideiglenes intézkedéseknek az érintett termékre történő elrendelését megelőzően, azaz 2010 októberében az Unióban történő értékesítésére. Mindazonáltal az a tény, hogy a projektet állítólag 2007-ben kezdték meg, nem változtat azon a megállapításon, hogy az érintett termék és a vizsgált termék hasonló. A vizsgálat során levont következtetés szerint a vizsgált termék kivitelét illetően az intézkedéseknek az érintett termékre történő elrendelésén kívül nem tárt fel egyéb elfogadható okot vagy gazdasági indokot.

               (43)

               A vizsgálat arra is fényt derített, hogy a vizsgált termék értékesítése kizárólag az Unióba irányult, és a vizsgálati időszakban csak korlátozott mennyiségeket értékesítettek a kínai piacon, mint azt a lenti 2. táblázat is mutatja.

                  2.   táblázat

                  A vizsgált termék piaca

                           2008

                           2009

                           2010. január 1. – 2010. június 16.

                           2010. június 17. – 2010. december 31.

                           2010

                           2011

                           2011. október 1. – 2012. szeptember 30.

                           Teljes forgalom (indexált) (10)

                           100

                           96

                           863

                           1 529

                           2 392

                           11 168

                           8 123

                           Teljes forgalom (%)

                           100

                           100

                           100

                           100

                           100

                           100

                           100

                           Belföldi értékesítések (Kína) (%)

                           100

                           100

                           5

                           4

                           4,2

                           0,4

                           2

                           Uniós értékesítések (%)

                           0

                           0

                           95

                           96

                           95,8

                           99,6

                           98

                           Egyéb országokban megvalósult értékesítések (%)

                           0

                           0

                           0

                           0

                           0

                           0

                           0

                                          Forrás:

                                       JDC-beadvány

               (44)

               A fentiek alapján a kérelmet a Bizottság elutasítja.

         2.3.2.   A kereskedelem szerkezetének változására vonatkozó következtetés

               (45)

               A vizsgált termék Unióba irányuló kínai exportjának az ideiglenes és végleges intézkedések elrendelését követő általános növekedése, ezzel párhuzamosan pedig az érintett termék behozatalának csökkenése a Kína és az Unió közötti kereskedelem szerkezetének változását eredményezte.

         2.4.   Az intézkedések kijátszásának jellege és az elfogadható ok vagy gazdasági indok hiánya

               (46)

               Az alaprendelet 13. cikkének (1) bekezdése előírja, hogy a kereskedelem szerkezetének megváltozása olyan gyakorlat, eljárás vagy munka következménye, melynek a vám kivetésén kívül semmilyen más elfogadható oka vagy gazdasági indoka nincs.

               (47)

               A (45) preambulumbekezdésben foglaltak alapján megállapítást nyert, hogy változás következett be a kereskedelem szerkezetében.

               (48)

               A (28) és (29) preambulumbekezdésben foglaltak szerint megállapítást nyert, hogy sem az exportáló gyártó, sem pedig az importőrök nem tájékoztatták a piacot vagy fogyasztóikat a vizsgált terméknek az érintett termékkel szembeni állítólagos előnyeiről, és nem hozták forgalomba a vizsgált terméket új vagy más termékként.

               (49)

               Ezen túlmenően mind az érintett terméket, mind a vizsgált terméket elsősorban a gépjárműgyártásban szóróhuzalként használják, és mindkét termék végfelhasználói azonosak.

               (50)

               Az egyik fél azt állította, hogy a vizsgált termék szóróhuzalként történő felhasználása során jelentős javulás tapasztalható. E javulás hatással volt a hajtóműalkatrészek bevonata esetében a termelékenységre, hiszen a huzal ridegtörése miatt ritkábban szakadt meg a termelési folyamat. A vizsgálat azonban megerősítette, hogy ez a fél nem hozta forgalomba a vizsgált terméket, és nem is tájékoztatta fogyasztóit az állítólagos különböző technikai jellemzőkről, illetve a vizsgált termékkel járó javulásról. Ezenfelül a fogyasztók nem is kérték kifejezetten ezeket a javításokat. A Bizottság az állítást megalapozatlannak nyilvánította és ezért elutasította.

               (51)

               Egy érdekelt fél azt állította, hogy egy felhasználó az érintett termék technikai hiányosságai miatt váltott a vizsgált termékre. A Bizottság arra kérte ezt a felet, hogy nyújtson be igazoló dokumentumokat, ezt azonban nem sikerült megtennie. Igazoló dokumentumok hiányában a Bizottság ezt az állítást figyelmen kívül hagyta.

               (52)

               A GTV azt állította, hogy a szórt bevonáshoz használt MoLa esetében jobb eredmények születnek a bevonat mikrokeménysége tekintetében. Ezáltal elkerülhető az egyik alkotóelemnek egy másik darabbal való érintkezésekor az anyagátvitellel létrejött elhasználódás. A szóban forgó fél benyújtotta egy független laboratórium által végzett vizsgálat eredményeit, amelyből kiderült, hogy a mikrokeménység javítható a MoLa használatával. A független laboratórium által alkalmazott módszertan azonban nem garantálta az eredményt, mivel a vizsgálatot csupán egy huzalkötegen végezték el, miközben a szóban forgó fél azt állította, hogy egy további vizsgálat kiterjed majd többféle huzalra is. Ezenkívül nem is elemezték a vizsgált minta kémiai összetételét, ami azt jelenti, hogy a megvizsgált huzalköteg nem is volt feltétlenül a vizsgált termék. A Bizottság az állítást megalapozatlannak nyilvánította és ezért elutasította.

               (53)

               A vizsgálat a vizsgált termék behozatalát illetően a hatályban lévő vám kifizetésének elkerülésén kívül nem tárt fel egyéb elfogadható okot vagy gazdasági indokot.

               (54)

               Ebből az a következtetés vonható le, hogy az alaprendelet 13. cikke (1) bekezdésének második mondata értelmében elfogadható ok vagy gazdasági indok hiányában a kereskedelmi szerkezet megváltozása Kína és az Unió között a hatályban lévő intézkedések bevezetésének tudható be.

         2.5.   A vám javító hatásának gyengítése a hasonló termék árának és/vagy mennyiségének tekintetében

               (55)

               Annak értékelése érdekében, hogy a vizsgált termék behozatala mennyiségek és árak tekintetében gyengítette-e a hatályban lévő intézkedések javító hatásait, a Bizottság az együttműködő exportáló gyártó által szolgáltatott, a (39) preambulumbekezdésben foglalt adatokat használta fel.

               (56)

               A vizsgált termék kínai behozatalának az ideiglenes intézkedések elrendelésétől kezdődő növekedése jelentős volt a mennyiségek tekintetében. A beszámolási időszakban a Kínából az Unióba irányuló behozatal szintje megfelel a Kínából származó érintett termék 2008-as – az intézkedések bevezetése előtti – behozatali szintjének.

               (57)

               Az eredeti rendeletben megállapított, a kár megszüntetéséhez szükséges szint és az exportár súlyozott átlaga közötti összehasonlítás jelentős áron aluli értékesítést mutatott. Emiatt a Bizottság arra a következtetésre jutott, hogy a hatályban lévő intézkedések javító hatásai a mennyiség és az ár tekintetében nem tudnak teljes mértékben érvényesülni.

         2.6.   Bizonyíték a dömping fennállására a hasonló termékre előzőleg megállapított rendes érték tekintetében

               (58)

               A vizsgált termék exportárait az együttműködő exportáló gyártó által küldött ellenőrzött információk alapján állapították meg.

               (59)

               Ezek az exportárak valamelyest alacsonyabbak voltak az érintett terméknek az eredeti vizsgálatban korábban megállapított exportárainál. Két érdekelt fél megerősítette, hogy szinte nincs is árkülönbség az érintett termék és a vizsgált termék között.

               (60)

               Ezért az alaprendelet 13. cikkének (1) bekezdése értelmében helyesnek ítélték, hogy a vizsgált termék exportárát az eredeti vizsgálat során megállapított rendes értékkel kell összehasonlítani.

               (61)

               Az alaprendelet (24) és (25) preambulumbekezdésében említetteknek megfelelően az Egyesült Államokat tekintették piacgazdasággal rendelkező megfelelő analóg országnak. Emlékeztetni kell arra, hogy mivel az analóg ország gyártója az amerikai belföldi piacon csak nagyon kis mennyiségben értékesített, nem volt logikus, hogy az amerikai belföldi piac értékesítési adatait vegyék tekintetbe a rendes érték megállapításához vagy képzéséhez. Következésképpen a Kínára vonatkozó rendes értéket az USA-ból egyéb harmadik országokba – ideértve az Uniót is – irányuló export árai alapján határozták meg.

               (62)

               Egy érdekelt fél azt állította, hogy az eredeti vizsgálat során megállapított rendes értéket ki kell igazítani, mert e vizsgálat beszámolási időszakában jelentősen visszaesett a molibdén-oxid ára, amely az érintett termék és a vizsgált termék árképzésének meghatározó tényezője. A (61) preambulumbekezdésben foglaltaknak megfelelően az eredeti vizsgálatban szereplő rendes értéket az Egyesült Államokban letelepedett gyártó által a kivitelért kért árak és nem a költségek alapján állapították meg. Ezért a költségeken alapuló bármely kiigazítás ebben az esetben nem tűnik indokoltnak. Mivel a legfontosabb nyersanyag ára jelentősen csökkent, még egyértelműbbnek tűnik, hogy a releváns rendes érték megállapításához az ár összetevőit kell felhasználni.

               (63)

               A rendes értékhez való kiigazítást ezért az érintett termék árainak alakulása alapján állapították meg. Tekintve, hogy az amerikai gyártó megszüntette tevékenységét és nem állt rendelkezésre információ az analóg országból, a kiigazítást a Plansee által az eredeti vizsgálatban és a beszámolási időszakban benyújtott árak alapján számították ki. Ez egy mintegy 20 %-os, csökkenő kiigazítást eredményezett az eredeti vizsgálatban megállapított rendes értékhez képest.

               (64)

               Az alaprendelet 2. cikke (11) és (12) bekezdésének megfelelően a dömpinget az eredeti vizsgálatban megállapított rendes érték kiigazított súlyozott átlagának és a jelenlegi vizsgálat vizsgálati időszaka során a vizsgált termékre alkalmazott exportárak súlyozott átlagának összehasonlításával számították ki, a nettó uniós határparitáson számított, vámfizetés előtti ár százalékában kifejezve.

               (65)

               A rendes érték kiigazított súlyozott átlagának az exportárak súlyozott átlagával történő összehasonlítása alapján kimutatható a dömping megléte.

         3.   MENTESSÉG IRÁNTI KÉRELMEK

               (66)

               Egy kínai exportáló gyártó kért az alaprendelet 13. cikkének (4) bekezdésével összhangban mentességet a lehetséges kiterjesztett intézkedések alól, és nyújtott be választ a kérdőívre.

               (67)

               A vizsgálat azonban megerősítette, hogy e gyártó kijátszotta az alkalmazásban lévő intézkedéseket. A Bizottság ezért arra a következtetésre jutott, hogy elutasítja a kérelmet.

         4.   INTÉZKEDÉSEK

               (68)

               A fentiek figyelembevételével a Bizottság arra a következtetésre jutott, hogy a Kínából származó molibdénhuzalok behozatalára kivetett végleges dömpingellenes vámot kijátszották a Kínából származó egyes, enyhén módosított molibdénhuzalok behozatalával.

               (69)

               Az alaprendelet 13. cikke (1) bekezdésének első mondatával összhangban a Kínából származó érintett termék behozatalára vonatkozó, meglévő dömpingellenes intézkedéseket ki kell terjeszteni a vizsgált termék behozatalára.

               (70)

               Az alaprendelet 13. cikke (3) bekezdésével és 14. cikke (5) bekezdésével összhangban – amelyek előírják, hogy a kiterjesztett intézkedések a nyilvántartásba vétel napjától kezdődően alkalmazandók a nyilvántartott importtermékekre – a dömpingellenes vámot be kell szedni a Kínai Népköztársaságból származó, jelenleg az ex 8102 96 00 KN-kód (TARIC-kód: 8102960030) alá tartozó, legalább 97, de legfeljebb 99,95 tömegszázalék molibdént tartalmazó, 1,35 mm-t meghaladó, de legfeljebb 4,0 mm maximális keresztmetszetű molibdénhuzalok Unióba irányuló teljes behozatalára.

         5.   KÖZZÉTÉTEL

               (71)

               Valamennyi érintett felet tájékoztatták azokról a lényeges tényekről és szempontokról, melyek a fenti következtetésekhez vezettek, továbbá felkérték őket észrevételeik megtételére. A felek által benyújtott szóbeli és írásbeli észrevételeket figyelembe vették. Az ismertetett érvek egyike sem indokolta a megállapítások módosítását,

         ELFOGADTA EZT A RENDELETET:
   1. cikk
   Az 511/2010/EU végrehajtási rendelettel a Kínai Népköztársaságból származó, legalább 99,95 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzal behozatalára kivetett végleges dömpingellenes vám ezennel kiterjed a Kínai Népköztársaságból származó, jelenleg az ex 8102 96 00 KN-kód (TARIC-kód: 8102960030) alá tartozó, legalább 97 tömegszázalék molibdént tartalmazó, valamint 1,35 mm-t meghaladó, de legfeljebb 4,0 mm-es maximális keresztmetszetű molibdénhuzaloknak az Unióba irányuló behozatalára.
   2. cikk
   A vámot be kell szedni a Kínai Népköztársaságból származó, jelenleg az ex 8102 96 00 KN-kód (TARIC-kód: 8102960030) alá tartozó, legalább 97, de legfeljebb 99,95 tömegszázalék molibdént tartalmazó, 1,35 mm-t meghaladó, de legfeljebb 4,0 mm maximális keresztmetszetű molibdénhuzalnak az 1236/2012/EU rendelet 2. cikkének és az 1225/2009/EK rendelet 13. cikke (3) bekezdésének és 14. cikke (5) bekezdésének megfelelően nyilvántartásba vett, Unióba történő behozatalára.
   3. cikk
   A vámhatóságok utasítást kapnak arra, hogy szüntessék meg a behozataloknak az 1236/2012/EU rendelet 2. cikkének megfelelően elrendelt nyilvántartásba vételét.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 2-án.

            a Tanács részéről

            az elnök

         L. LINKEVIČIUS

      (1)  HL L 343., 2009.12.22., 51. o.

      (2)  A Bizottság 1247/2009/EU rendelete (2009. december 17.) a Kínai Népköztársaságból származó egyes molibdénhuzalok behozatalára vonatkozó ideiglenes dömpingellenes vám kivetéséről (HL L 336., 2009.12.18., 16. o.).

      (3)  A Tanács 511/2010/EU végrehajtási rendelete (2010. június 14.) a Kínai Népköztársaságból származó egyes molibdénhuzalok behozatalára alkalmazandó végleges dömpingellenes vám kivetéséről és a kivetett ideiglenes vám végleges beszedéséről (HL L 150., 2010.6.16., 17. o.).

      (4)  A Tanács 14/2012/EU végrehajtási rendelete (2012. január 9.) az 511/2010/EU végrehajtási rendelettel a Kínai Népköztársaságból származó egyes molibdénhuzalok behozatalára elrendelt végleges dömpingellenes vámnak a Malajziában feladott, akár Malajziából származóként, akár nem ilyenként bejelentett egyes molibdénhuzalok behozatalára való kiterjesztéséről, valamint a Svájcban feladott behozatalokra vonatkozó vizsgálat megszüntetéséről (HL L 8., 2012.1.12., 22. o.).

      (5)  A Bizottság 1236/2012/EU rendelete (2012. december 19.) az 511/2010/EU tanácsi végrehajtási rendelet által a Kínai Népköztársaságból származó egyes molibdénhuzalok behozatalára elrendelt dömpingellenes intézkedéseknek a Kínai Népköztársaságból származó egyes, enyhén módosított, legalább 97, azonban nem több mint 99,95 tömegszázalék molibdént tartalmazó molibdénhuzalok behozatala révén történő esetleges kijátszására vonatkozó vizsgálat megindításáról, valamint e behozatalok nyilvántartásba vételének elrendeléséről (HL L 350., 2012.12.20., 51. o.).

      (6)  Az együttműködő exportáló gyártó által kg-ban bejelentett mennyiség alapján indexálva. (azaz: 2008 = 100). Hivatkozás a (39) preambulumbekezdésre. Behozatal = érintett termék + vizsgált termék

      (7)  az ideiglenes intézkedések elrendelésének megfelelő időszak

      (8)  a végleges intézkedések elrendelésének megfelelő időszak

      (9)  beszámolási időszak 2011. október 1. és 2012. szeptember 30. között

                  Forrás:

               JDC-beadvány

      (10)  Az 1. táblázatra vonatkozó módszertan

                  Forrás:

               JDC-beadvány


title: A Bizottság 872/2013/EU végrehajtási rendelete ( 2013. szeptember 9. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Salame Brianza [OEM])

text:
               12.9.2013

               HU

               Az Európai Unió Hivatalos Lapja

               L 243/10

         A BIZOTTSÁG 872/2013/EU VÉGREHAJTÁSI RENDELETE
   (2013. szeptember 9.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Salame Brianza [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második albekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1107/96/EK bizottsági rendelet (2) alapján bejegyzett „Salame Brianza” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A kérelem célja a termékleírás módosítása az előállítás módját, a címkézést, és a hatályos szabályozáshoz való igazítás pontosabb meghatározását illetően, különösen az ellenőrzés tekintetében.

               (3)

               A Bizottság megvizsgálta és indokoltnak találta a szóban forgó módosítást. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Salame Brianza” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében található..
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 9-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 148., 1996.6.21., 1. o.

      I. MELLÉKLET
      A Bizottság jóváhagyja a „Salame Brianza” oltalom alatt álló eredetmegjelöléshez kapcsolódó termékleírás alábbi módosításait:

                  —

                     Az előállítás módja

                  A „Salame Brianza” OEM „előállításának módjára” vonatkozó 4. cikkben a darálásra vonatkozó (2) bekezdés módosult. A hatályos termékleírás úgy rendelkezik, hogy a 300 gramm súlyt nem meghaladó szalámi esetében a húst 4–4,5 mm-es lyukakkal rendelkező tárcsával felszerelt húsdarálóval kell ledarálni (finom darálás), a 300 gramm súlyt meghaladó szalámi esetében pedig 7–8 mm-es lyukakkal rendelkező tárcsával felszerelt darálót kell használni (durvára darálás); azaz a „Salame Brianza” szemcseátmérőjét a szalámi súlyától teszi függővé.
                  Valójában a szalámi súlya és a szemcsék átérője között semmiféle összefüggés nincs. A termékleírás módosított változatában ezért ezt az összefüggést törölték, és kizárólag a húsdaráló lyukainak méretére vonatkozó kritériumokat tartották meg.
                  Az „érlelésre” vonatkozó 5. cikkben található, a „Salame Brianza” OEM minimális érlelési időtartamára vonatkozó táblázatot az alábbi három kritérium alapján frissítették:
                  Először: az érlelési idő egységét a hatályos termékleírásban szereplő hetek helyett az új változatban napokban számítják, ami az előírt idő pontosabb és átláthatóbb feltüntetését eredményezi.
                  Másodszor: a hatályos termékleírás 8. cikkében meghatározott forgalmazási módokra tekintettel hasznosnak ítélték a minimális érlelési időszakok feltüntetését a vákuumcsomagolásban, módosított nyomás alatt, illetve mikroporózus fóliába csomagolva forgalmazott szalámi esetében is; ezek az időszakok ugyanis eltérnek a csomagolatlan szalámi érlelési időszakaitól. Az új táblázat szerint a kisebb (legfeljebb 55 mm átmérőjű) szalámi esetében a csomagolt termék érlelési időszaka némileg hosszabb, mint az ömlesztve értékesített terméké, mivel a szalámi csomagolás után már nem szárad természetes módon.
                  Harmadszor: hasznosnak ítélték a „Salame Brianza” terméknek az eddiginél több méretben való forgalmazhatóságát nagyobb átmérőjű termékek hozzáadásával, amelyek eddig a piacon elérhető belek méreteiből kifolyólag nem voltak használatosak. Tekintettel arra, hogy a „Salame Brianza” érlelési időszaka, amely a száradást is magában foglalja, a szalámi átmérőjétől függően változik, a termékleírás jelenlegi változatában megszabott átmérők nagyobb száma magától értetődően többféle termékkel és hosszabb érlelési időszakokkal jár majd.

                  —

                     Címkézés

                  A „Salame Brianza” oltalom alatt álló eredetmegjelölés logója – amely az előző változat mellékletében – bekerült a termékleírás 8. cikkébe. A logóról eddig nem készült leírás és soha nem használták. Az OEM logója a színmeghatározásokkal együtt tehát ezentúl szerepel a 8. cikkben.

                  —

                     Ellenőrzés – a szabályozás kiigazítása

                  Az ellenőrzésekről szóló 7. cikket frissítették, mivel az oltalom alatt álló eredetmegjelölést védő hatóságnak olyan hatásköröket tulajdonított, amelyek az 510/2006/EK tanácsi rendelet (1) 10. és 11. cikke alapján jogszerűtlenek voltak. Ezek a cikkek azt írják elő, hogy az ellenőrzéseket pártatlan harmadik félre kell bízni.
                  Végezetül pedig az 1. cikkben, valamint a 8. cikk (1) és (3) bekezdésében szereplő DOC megjelölés helyébe, amelyet Olaszországban a 2081/92/EGK tanácsi rendelet (2) elfogadása előtt használtak, a közösségi szabályozásnak megfelelő DOP (OEM) jelölés lépett.

         (1)  HL L 93., 2006.3.31., 12. o.

         (2)  HL L 208., 1992.7.24., 1. o.

      II. MELLÉKLET

         KONSZOLIDÁLT EGYSÉGES DOKUMENTUM

      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)

      „SALAME BRIANZA”
      EK-szám: IT-PDO-0217-0326-2008.2.21

         OFJ ( ) OEM ( X )

      1.   Elnevezés

      „Salame Brianza”
      2.   Tagállam vagy harmadik ország

      Olaszország
      3.   A mezőgazdasági termék vagy élelmiszer leírása

      3.1.   A termék típusa

                  1.2. osztály:

                  Húsipari termékek (főzve, sózva, füstölve stb.)

            3.2.   Az 1. pontban szereplő elnevezéssel jelölt termék leírása

      A „Salame Brianza” (OEM) forgalomba kerüléskor henger alakú, tömör, állaga nem rugalmas.
      Felvágáskor tömör és homogén, zsírrészecskéi avasodástól mentesek, a szeletekben nincsenek látható porcdarabkák és színük egyenletes rubinvörös. Aromája finom és jellegzetes, íze lágy, enyhe, soha nem savanyú.
      Forgalomba kerüléskor a „Salame Brianza” OEM emellett a következő kémiai és fizikai-kémiai tulajdonságokkal rendelkezik:

                  —

                  teljes fehérjetartalom: legalább 23 %,

                  —

                  kollagén-fehérje arány: legfeljebb 0,10,

                  —

                  víz-fehérje arány: legfeljebb 2,00,

                  —

                  zsír-fehérje arány: legfeljebb 1,5;

                  —

                  pH: legalább 5,3.

            Mikrobiológiai tulajdonságok: mezofil mikroorganizmusok > 1×10 telepképző egység grammonként, túlnyomórészt tejsavbaktériumok és a kokkuszok.
      3.3.   Nyersanyagok (kizárólag feldolgozott termék esetében)

      A „Salame Brianza OEM sertéshúsból készül: megfelelő technikával kicsontozott és az inaktól megtisztított lapocka, húsnyesedék, valamint darált sonka, dagadó és/vagy nyak, lágy, zsíros részek nélkül, amelyekhez sót és zúzott és/vagy őrölt borsot adnak.
      Emellett a következő termékek is felhasználhatók: bor, cukor és/vagy dextróz és/vagy fruktóz és/vagy laktóz, erjesztőbaktériumok, nátrium- és/vagy kálium-nitrát (maximális adag: 195 ppm), nátrium- és/vagy kálium-nitrit (maximális adag: 95 ppm), aszkorbinsav és nátriumos sója, és nagyon kevés fokhagyma.
      3.4.   Takarmány (kizárólag állati eredetű termékek esetében)

      A takarmány adagolására és összetételére vonatkozó részletes előírásokat be kell tartani. A sertések takarmányozása két szakaszban zajlik és elsősorban a 4. pontban meghatározott makroövezetben termelt gabonafélékből áll. A sajtgyártásból eredő melléktermékeket (savó, alvadék és író) a meghatározott földrajzi területen működő tejfeldolgozó üzemek szolgáltatják.
      3.5.   Az előállítás azon műveletei, amelyeket a meghatározott földrajzi területen kell elvégezni

      A „Salame Brianza” OEM előállítását (tisztítás, darálás, az összetevők elegyítése, bélbe töltés, szárítás, érlelés) a Brianza régió 4. pontban meghatározott területén található hagyományos előállítási területen kell végezni.
      3.6.   A szeletelésre, aprításra, csomagolásra stb. vonatkozó egyedi szabályok

      A „Salame Brianza” OEM csomagolását és szeletekre vagy adagokra darabolását a 4. pontban meghatározott előállítási területen, a kijelölt ellenőrző hatóság felügyelete alatt kell végezni, a termék minőségének garantálása érdekében. A „Salame Brianza” ugyanis érzékeny a külső tényezőkre, köztük a fényre, valamint a levegő és a hőség hatására bekövetkező oxidációra. A Salame Brianza szeletelés céljából történő előkészítése során nélkülözhetetlen a bél eltávolítása, és ezáltal a termék ehető része közvetlenül kapcsolatba kerül a levegővel. A „Salame Brianza” érzékszervi jellemzői megváltoznak, ha a terméket nem ellenőrzött körülmények között teszik ki a külső hatásoknak. A termék eredeti jellemzőinek megőrzése érdekében ezért a „Salame Brianza” szeletelésének és csomagolásának közvetlenül az érlelési időtartam után az előállítás helyén kell megtörténnie.
      3.7.   A címkézésre vonatkozó egyedi szabályok

      A „Salame Brianza” ömlesztve, vákuumcsomagolásban, módosított nyomás alatt, egészben, adagokban vagy szeletelve hozható forgalomba.
      A „Salame Brianza” oltalom alatt álló eredetmegjelölést jól olvashatóan, letörölhetetlen betűkkel, a címkén megjelenő összes többi felirattól jól megkülönböztethető módon kell feltüntetni, és közvetlenül utána a „Denominazione di Origine Protetta” (oltalom alatt álló eredetmegjelölés) feliratnak kell szerepelnie.
      A két fent említett kifejezést olasz nyelven kell feltüntetni.
      Az „OEM” rövidítés a címkén ugyanazon a vizuális mezőn belül más helyen is feltüntethető. A nemzetközi piacokra szánt termékeken a „Denominazione di Origine Protetta” feliratot le lehet fordítani a rendeltetési ország nyelvére.
      Ezek a jelzések elválaszthatatlanul kapcsolódnak az oltalom alatt álló eredetmegjelölés logójához.

      A kifejezetten előírt minősítésen kívül bármilyen egyéb minősítés feltüntetése tilos.
      Mindazonáltal megengedett az olyan – nevekre, cégnevekre vagy márkajelzésekre utaló – jelölések használata, amelyeknek nincs dicsérő vagy a fogyasztókat megtévesztő jelentése, valamint azon sertéstelepek nevének esetleges feltüntetése, amelyeket a „Salame Brianza” előállításához használnak, amennyiben a nyersanyag kizárólag ezekről a telepekről származik.
      Ha a logót közvetlenül az előállító létesítmények címkéjére nyomtatják, a kijelölt ellenőrző hatóság által ellenőrzött címkék számának meg kell egyeznie a „Salame Brianza” előállítására szánt nyersanyagok mennyiségével.
      4.   A földrajzi terület tömör meghatározása

      A „Salame Brianza” előállításához használt sertéstelepeknek a következő régiók területén kell lenniük: Lombardia, Emilia-Romagna és Piemont (az érintett oltalom alatt álló eredetmegjelölést megilleti az 510/2006/EK rendelet 2. cikkének (3) bekezdése szerinti eltérés joga).
      A „Salame Brianza” OEM előállítási területe a Brianza régió területén található. Északon a Ghisallo elődombjai, délen a Villoresi-csatorna, keleten az Adda-folyó mély medre és nyugaton a Comasina főútvonal (és egy azon túl található 2 km-es sáv) határolja.
      5.   Kapcsolat a földrajzi területtel

      5.1.   A földrajzi terület sajátosságai

      A földrajzi makroövezetet, amelyben a „Salame Brianza” előállításához használt sertéstelepek találhatók, egységes táj jellemzi, különösen a Pó völgyének teljesen lapos régiójában, amelyet folyók, patakok és csatornák szelnek át; a terület növényzetben – elsősorban kukoricában és rétekben – gazdag. Az éghajlatot viszonylag hűvös ősz és kemény, nyirkos és ködös tél jellemzi, a tavasz enyhe és esős, nyáron a hőmérséklet meglehetősen magas és gyakori az átfutó, de sokszor bőséges eső.
      Ezen a makroövezeten belül a „Salame Brianza” OEM előállítási területét, amely pontosan Brianza térségében található, termékeny síkságok és napsütötte dombok váltakozása jellemzi; északon hegyvonulat védi, amely megszűri a légáramlatokat és a légköri zavarokat, olyan légköri jelenségeket hozva létre, mint a légszűrés, a leszálló meleg szelek, a hideg szelek (amikor a légáramlatok nem nyugatról, hanem észak felől érkeznek), és a köd.
      5.2.   A termék sajátosságai

      A Salame Brianza egyedülálló tulajdonságokkal rendelkezik. Felvágáskor a szelet homogén, rubinpiros, állaga kemény és tömör. Aromája finom és jellegzetes, íze lágy, soha nem savanyú.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati összefüggés

      A „Salame Brianza” OEM megkívánt tulajdonságai a környezethez, valamint a természeti és az emberi tényezőkhöz kötött feltételektől függnek.
      A nyersanyag jellegzetességei különösen a 4. pontban meghatározott földrajzi makroövezetre jellemző sajátosságokból erednek, és a „Salame Brianza” előállítása az ugyanezen pontban leírt makroövezet biztosította feltételekre épül.
      A makroövezet jellemzői és természeti erőforrásai elősegítették a mezőgazdaság és az állattenyésztés meghonosodását, és ennek a régióban folytatott gazdasági tevékenységekre gyakorolt jótékony hatása ma is megmutatkozik a kiterjedt kukoricatermesztésben, valamint a nagy számú sertés- és szarvasmarha-tenyésztő gazdaság számára a gabonafélék takarmánnyá való feldolgozását végző számos vállalkozás tevékenységében.
      A makroövezet tehát hosszú ideje biztosít ideális nyersanyag-forrásokat (kukorica és savó) a sertéstenyésztéshez, ám ugyanakkor a Brianza régió földrajzi és morfológiai jellemzői is alapvető szerepet játszottak az olyan tipikus termékek, mint a „Salame Brianza” előállításának kifejlesztésében.
      A Brianza régiót északon határoló alpesi hegylánc különleges éghajlati viszonyokat teremt az egész Piemont tartományban: megszűri a légáramlatokat és a légköri zavarokat, olyan légköri jelenségeket idézve elő, mint a légszűrés, a leszálló meleg szelek, a hideg szelek (amikor a légáramlatok nem nyugatról, hanem észak felől érkeznek), és a köd. Mindezek a körülmények természetes módon teremtik meg a „Salame Brianza” érleléséhez szükséges ideális tényezőket, mivel az érlelés során történő erjedés a termékek feldolgozásának és érlelésének helyén meglévő baktériumflórának köszönhető, amely maga is a terület környezeti jellemzőitől (hőmérséklet, páratartalom, stb.) függ.

         Hivatkozás a termékleírás közzétételére

      (Az 510/2006/EK rendelet 5. cikkének (7) bekezdése)
      Az illetékes közigazgatási szerv a „Salame Brianza” oltalom alatt álló eredetmegjelölés módosítására irányuló javaslatának Az Olasz Köztársaság Hivatalos Közlönye 2008. január 10-i, 8. számában történő közzétételével a fenti kérelem vonatkozásában elindította a nemzeti kifogásolási eljárást.
      A „SalameBrianza” oltalom alatt álló eredetmegjelöléshez kapcsolódó termékleírás egységes szerkezetbe foglalt szövege megtekinthető

                  —

                  a következő internetcímen:
                  http://www.politicheagricole.it/flex/cm/pages/ServeBLOB.php/L/IT/IDPagina/3335
                  vagy

                  —

                  közvetlenül a Mezőgazdasági, Élelmezési és Erdészeti Minisztérium honlapján (www.politicheagricole.it) a „Qualità e sicurezza” címszóra (a képernyőn jobbra fent), majd a „Disciplinari di Produzione all’esame dell’UE” hivatkozásra kattintva.

         (1)  A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.


title: A Bizottság 61/2012/EU végrehajtási rendelete ( 2012. január 24. ) a 891/2009/EK rendeletnek a CXL engedményes cukor vámkontingenseinek kezelése tekintetében történő módosításáról

text:
               25.1.2012

               HU

               Az Európai Unió Hivatalos Lapja

               L 22/8

         A BIZOTTSÁG 61/2012/EU VÉGREHAJTÁSI RENDELETE
   (2012. január 24.)
   a 891/2009/EK rendeletnek a CXL engedményes cukor vámkontingenseinek kezelése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, 148. cikkére és 156. cikkére, összefüggésben 4. cikkével,
   mivel:

               (1)

               A cukorágazatra vonatkozó egyes közösségi vámkontingensek megnyitásáról és kezeléséről szóló, 2009. szeptember 25-i 891/2009/EK bizottsági rendelet (2) 7. cikkének (4) bekezdése értelmében a 09.4317, a 09.4318, a 09.4319 és a 09.4321 tételszámú (országspecifikus) CXL engedményes cukor és a balkáni cukor esetében a behozatali engedély iránti kérelemhez csatolni kell a kiviteli engedély eredeti példányát.

               (2)

               A 09.4320 tételszámú (azaz bármely harmadik országhoz kapcsolódó) CXL engedményes cukor esetében nem szükséges bemutatni a kiviteli engedélyt.

               (3)

               A kiviteli engedélynek az országspecifikus engedmények esetében történő bemutatására vonatkozó követelmény eltörlése és ezáltal az Unióba való behozatalra szánt CXL engedményes cukorhoz való hozzáféréshez kapcsolódó adminisztratív követelmények egyszerűsítése révén előmozdítható a gazdasági szereplők közötti verseny, valamint biztosítható a piac zökkenőmentesebb működése. A szabad forgalomba bocsátásnak továbbra is feltétele maradna a származási bizonyítvány bemutatása, így a szóban forgó egyszerűsítés végrehajtása nem sértené annak a lehetőségét, hogy a tagállamok meghozzák a szükséges intézkedéseket annak érdekében, hogy meggyőződhessenek az ügyletek lebonyolításának szabályszerűségéről.

               (4)

               Az egyszerűsített adminisztratív követelményekre való zökkenőmentes áttérés biztosítása érdekében helyénvaló e követelmények alkalmazását 2012. február 1-jéig elhalasztani.

               (5)

               A 891/2009/EK rendeletet ezért ennek megfelelően módosítani kell.

               (6)

               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A 891/2009/EK rendelet 7. cikkének (4) bekezdése helyébe a következő szöveg lép:

      „(4)   A balkáni cukor esetében a behozatali engedély iránti kérelemhez csatolni kell az érintett harmadik ország illetékes hatóságai által kibocsátott, a II. mellékletben szereplő mintának megfelelő kiviteli engedély eredeti példányát. A behozataliengedély-kérelemben feltüntetett mennyiség nem haladhatja meg a kiviteli engedélyben szereplő mennyiséget.”

   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. február 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 24-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 254., 2009.9.26., 82. o.


title: A Bizottság 684/2011/EU végrehajtási rendelete ( 2011. július 15. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               16.7.2011

               HU

               Az Európai Unió Hivatalos Lapja

               L 187/20

         A BIZOTTSÁG 684/2011/EU VÉGREHAJTÁSI RENDELETE
   (2011. július 15.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. július 16-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 15-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  49,0

                  AR

                  19,4

                  EC

                  19,4

                  MK

                  45,6

                  ZZ

                  33,4

                  0707 00 05

                  AR

                  22,0

                  TR

                  105,8

                  ZZ

                  63,9

                  0709 90 70

                  AR

                  24,9

                  TR

                  110,8

                  ZZ

                  67,9

                  0805 50 10

                  AR

                  62,1

                  TR

                  64,0

                  UY

                  68,5

                  ZA

                  71,8

                  ZZ

                  66,6

                  0808 10 80

                  AR

                  91,7

                  BR

                  78,2

                  CA

                  106,0

                  CL

                  91,2

                  CN

                  75,6

                  EC

                  60,7

                  NZ

                  119,1

                  US

                  181,5

                  ZA

                  96,6

                  ZZ

                  100,1

                  0808 20 50

                  AR

                  140,6

                  CL

                  107,9

                  CN

                  46,2

                  NZ

                  118,4

                  ZA

                  103,6

                  ZZ

                  103,3

                  0809 10 00

                  AR

                  75,0

                  TR

                  222,9

                  XS

                  138,6

                  ZZ

                  145,5

                  0809 20 95

                  TR

                  309,1

                  ZZ

                  309,1

                  0809 40 05

                  BA

                  56,1

                  EC

                  75,9

                  ZZ

                  66,0

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.